JohanHeinsen/ENO huggingface dataset:
Lolland-Falsters Stifts-Tidende, 1846-05-07
Udenlandske Efterretninger. J det nordlige Portugal er udbrudt en meget alvorlig Opstand, der begyndte med et Angreb paa Casernen i Braga, hvilket dog, efter en haardnakket Kamp, blev slaaet tilbage. Opstanden synes alene at være fremkaldt ved de yderst trykkende Skatter. Jmidlertid søger Ministeriet at fremstille den som miguelitisk.
Lolland-Falsters Stifts-Tidende, 1846-05-07
Ministeren Costa Cabral har i Deputeredekammeret udviklet Migueliternes Rænker og udbredte Forgreninger over hele Landet, og for nu at knuse dem med eet Slag, foreslaaet Proclamering af Krigsloven, der hjemler en Retsforfølgning, hvorved Deelinqventen uopholdelig og uden Omstændigheder befordres ved en Kugle over i Evigheden; Suspension af alle forfatningsmæssige Garantier, og Undertrykkelse af Oppositionspressen, – Alt kun i 60 Dage Forslagene antoges strax af Deputeredekammeret Ogsaa Pairskammeret har alt antaget den første Post i Forslaget og skulde til at stemme om de to andre. Jnsurgenterne have senere gjort endnu to Forsøg paa at komme i Besiddelse af Braga, men den holdt sig endnu derimod er Guimaraas besat af dem. Tropperne ere paa flere Steder blevne sprængte fra hinanden af oprørske Bønderhobe, stundom paa et Par tusinde med Leer og Hotyve bevæbnede Mænd og Qvinder, der drage omkring og plyndre Skatteopkrævernes Kasser. Deres Feldtraab er: "Leve Dronningen, Men ned med Ministrene!" Flere Regimenter ere fra Lissabon rykkede imod Oprørerne. Den hele spanske Provinds Galicien skal befinde sig i Oprørstilstand. General Jriarte har i Vigo stillet sig i Spidsen for Oprørerne, og proclammeret Constitutionen af 1837, de skulle alene i Omegnen af Corunna være 7000 Mand stærke. Man vilde iøvrigt i Corunna den 24de April vide, at General Concha havde ved San Jago vundet en fuldstændig Seier over Jnsurgenternes Hovedstyrke og taget 1400 af dem tilfange, hvoriblandt 53 Officerer; Beretningen herom blev imidlertid ikke skjænket synderlig Tiltro. J Madrid herskede fuldkommen Rolighed.
Lolland-Falsters Stifts-Tidende, 1846-05-07
J Batignoles-Kirken i Paris holdtes den 21de de en Sørgegudstjeneste for de faldne Polakker. Mange Pairs og Deputerede, en stor Mængde literaire og publicistiske Notabiliteter og alle de polske Emigranter vare tilstede. Paa en Katafalk midt i Kirken læstes Navnene Zarski, Koseziszewski, Pantaleon, Potozkil (alle Tre, som bekjendt, henrettede i Warschau og Siedlee). Nedenunder stod kun det ene Ord Tarnowl!!",der skulde minde om de der myrdede 800 Adelige. 60 Drenge af den polske Nationalskole i Nationaldragt sang i det polske Sprog de hjemlige Sorgesange Polens hvide Ørn prangede overalt som Symbol. – Franske Blade have tidligere omtalt, at en adelig Dame var bleven straffet med Knut i Warschau, formedelst hendes Sympathier for de polske Revolutionaire. Courier francais meddeler nu hendes Navn; det er den russiske Minister Nesselrodes skjønne og elskværdige Niece, FruKalerdi (Kalergie); hun blev saaledes straffet, fordi hun havde begunstiget Grev Dombrowskis Flugt. Grevinde Orloff, Ministerens Tante, var beskyldt for at have seet ildesindede Folk i sit Huus", og blev derfor, vel ikke knuttet, men kun pidsket.
Lolland-Falsters Stifts-Tidende, 1846-05-07
I Helsingfors skulle nogle urolige Optrin have fundet Sted. Nogle Studenter have paa et Værtshuus drukket Polens Skaal, og en af dem er bleven relegeret. Vinduerne hos Professoren i Russisk ere blevne slaaede ind o. s. v.
Lolland-Falsters Stifts-Tidende, 1846-05-07
Jfølge Efterretning fra Gothenborg er Byen Kongsbacka, ved en den 24de April, om Aftenen Kl. 11 1/2, opkommen Jldsvaade, bleven aldeles ødelagt. Reisende, som ere ankomne derfra, kunne ikke finde Udtryk, stærke nok til at beskrive den Jammer og Elendighed, som denne Rædselsnat har bragt over det ulykkelige Samfund. Af hele Byen ere ikkun 2 større Bygninger blevne staaende tilligemed nogle faa Smaahuse; alt det Øvrige, saavelsom Kirken, er blevet et Rov for Luerne.
Lolland-Falsters Stifts-Tidende, 1846-05-07
Den lille nyoprettede Kjøbstad Levanger i Trondhjems Stift er i Natten til den 18de April bleven hjemsøgt af en heftig Jldebrand, som ødelagde næsten den hele By. Jlden opkom hos Herbergerer Jørgen, Kjolaas paa en Tid af Natten, Kl. henimod 1, da Alle laae i deres bedste Søvn, og den opdagedes derfor ikke, for den hele Gaard stod i lys Lue. Uagtet alle de Redningsmidler, Omstændighederne frembøde, med Kraft og kjæk Udholdenhed bleve benyttede, afbrændte dog 110 Huse til en Assurancesum af 57, 990 Spd. Redningen begunstigedes af det stille Veir, men de trange Gader, og den uordentlige Klynge, hvori Husene stode, gjorde det umuligt med Nytte at anvende Slukningsredskaber i denne Deel af Byen. Enhver var desuden i de første Par Timer beskæftiget med at redde Løsøre, saa der var yderst Faa til Hjælp ved selve Jldebranden. Det eneste Sted, hvor man med Rimelighed kunde vente at slukke Jlden, var ved Kirken, og ved Nedrivningen af tvende Gaarde i sammes Nærhed, hvormed man, ved de lidt efter lidt Tililendes Hjælp, i Tide blev færdig, lykkedes det paa dette Punct at standse Jlden, og derved at redde Kirken og de Vesten og Sønden for samme liggende 19 Huse. J den østre Ende af Byen lykkedes det ogsaa, ved at nedrive et Huus, at redde 4 smaa Huse. J det Hele er saaledes reddet 23 Huse til en Værdi af 23,910 Spd., beregnet efter den paa samme tegnede Assurance. Den Voldsomhed, hvormed Jlden rasede, i Særdeleshed, midt i Byen, hvor Bygningerne vare meest sammenklyngede, gjorde, at de Nærmestboende ikke levnedes Tid til at redde deres Jndbo. De Fleste have imidlertid reddet deres Løsøre-Effecter, og, maaskee paa en enkelt Undtagelse nær, vare de, som have lidt Tab, i en saadan Stilling, at de derved ikke ville blive forarmede. Hvorledes Jlden er opkommet, vides endnu ikke; der tales om Paasættelse og at to mistænkte Personer skulle være arresterede. "Dagen" synes at være et ominenst Navn for conservative Blade. Kort for Nytaar begyndte der, som bekjendt, et Blad af dette Navn i Stockholm, der forlagdes af en Bogtrykker Schultze, og, redigeret af dHrr. Lindeberg, Crusenstolpe og Sandstrøm, skulde træde i Stedet for de indgaaede Biet" og "Morgonen- og forsvare Aristokratiets, Bureaukratiets og Prælatariets Jnteresser mod Reform og Fremskridt. Nu er Forlæggeren, ganske som den danske salig Dags Fribert, løbet sin Vei fra Trykkeri, Creditorer og "Dagens Redacteurer, hvorfor de Sidste have seet sig nødsagede til at lade Bladet gaae ind. Bogtrykkeren siges at være tyet til Kjøbenhavn.
Lolland-Falsters Stifts-Tidende, 1846-05-07
Gudstjeneste. Jmorgen begynder Gudstjenesten i Nykjøbing Kirke Kl. 1. Pastor Mørch Hansen prædiker.
Lolland-Falsters Stifts-Tidende, 1846-05-07
Avertissements. At Cancelliet under Dags Dato har foranstaltet Redacteuren af Bladet Fædrelandet, Sv. G. M. Strøhm, tiltalt for Overtrædelse af Trykkefrihedslovgivningen med Hensyn til Jndholdet af tvende i bemeldte Blads a 92 og 93 Side 72934 og Side 73739 indførte Artikler, det bekjendtgjøres herved i Overeensstemmelse med Fron. 27de Septbr. 1799 § 18. Det Kongelige danske Cancelli, den 23de April 1846.
Lolland-Falsters Stifts-Tidende, 1846-05-07
At Redacteuren af Bladet Fædrelandet, Sv. G. M. Strøhm, under Dags Dato er beordret tiltalt for ved Jndholdet af en i bemeldte Blads beslaglagte 3 94 for Torsdagen den 23de de meddeelt Artikel at have gjort sig skyldig i Overtrædelse af Trykkefrihedslovgivningen, det bekjendtgjøres herved i Overeensstemmelse med Fron. 27de Septbr. 1799 § 18. Det kongelige danske Cancelli, den 28de April 1846.
Lolland-Falsters Stifts-Tidende, 1846-05-07
En flink Stuepige kan strax faae Conditon. Uden gode Anbefalinger, nytter det ikke at melde sig. Adressecontoiret anviser.
Lolland-Falsters Stifts-Tidende, 1846-05-07
En confirmeret Dreng, som har Lyst til Snedkerprofessionen, kan strax paa billige Vilkaar blive antaget i Lære hos A. Schneider i Nykjøbing.
Lolland-Falsters Stifts-Tidende, 1846-05-07
Et lille Fortepiano i Mahogni Kasse, er underhaanden at erholde tilkjøbs for billig Priis. Man behage at henvende sig til Skolelærer Jensen i Nykjøbing, Röget Lax kan nu erholdes, L. De samt den i nogle Dage savnede fede tætte Schweitzer Ost er igjen arriveret, Gloucester-, Eidammer-, Stoltzer, guul & grön ApPetit-, samt norsk Myse-Ost, ægte Christiania og gode danske Anchiovis samt holsteensk og lybsk Pølse anbefales fra Lion Levisons Urtekramhandel.
Lolland-Falsters Stifts-Tidende, 1846-05-07
Afproppet Øl fra Kongens Bryghuus i Kjøbenhavn erholdes til 4 a 6 sk. pr. Bouteille hos Lion Levison.
Lolland-Falsters Stifts-Tidende, 1846-05-07
Da jeg igjen er forsynet med ægte C. W. H. couleurt Tvist i flere Farver, undlader jeg ikke at anbefale disse Varer. C. W. Hansen, ved Slotsporten.
Lolland-Falsters Stifts-Tidende, 1846-05-07
Mit Varelager er i disse Dage Nykjøbing. blevet forsynet med forskjellige Slags Theeduge, stribede Shawler, couleurte Shirtinger samt stribet Orleans, som Alt udsælges til meget billige Priser. Joseph Lublin.
Lolland-Falsters Stifts-Tidende, 1846-05-07
Den Gaard i Huuseby Sogn og By under Grevskabet, som afdøde Gaardmand Jens Christoffersen, sidst havde ifæste, kan strax erholdes til Arvefæsteeiendom, naar Vedkommende derom henvende sig til Undertegnede. Gaarden staaer for nyt Matriculs Hartkorn 5 Tdr. 5 Skp. 2 Alb., og har et Areal af ca. 63 Tdr. Land Ager og 10 Tdr. Land Eng, endeel Besætning bestaaende af Heste, Vogne, Plouge og Harver følger med Gaarden. Penge conditionerne vil meget blive rettet efter Kjøberens Leilighed. Knuthenborg, den 1ste Mai 1846. L. Petersen.
Lolland-Falsters Stifts-Tidende, 1846-05-07
At der Løverdagen den 30te d. M., Formiddag Kl. 10 sk., bliver paa mit Contoir afholdt en Skiftesamling i Dødsboet efter Capellan Johannes Welleius Lund i Moseby, som da agtes, om muligt, optaget til Slutning, det bekjendtgjøres herved i Overeensstemmelse med Pl. 21de April 1824 til Efterretning for alle Vedkommende. Falsters Birk, Nykjøbing, den 7de Mai 1846. Pontoppidan.
Lolland-Falsters Stifts-Tidende, 1846-05-07
Fredagen den 29de Mai førstkommende, om Formiddagen Kl. 11, bliver paa mit Contoir holdet Skiftesamling i afgangne Trykt i W. F. Laubs Enkes Bogtrykkeri.
Lolland-Falsters Stifts-Tidende, 1846-05-07
Ritmester og Stiftslandinspecteur Fries's Bo, hvorved Boet, forventes optaget til Slutning. Hvilket herved bekjendtgjøres til Efterretning for Arvingerne og Creditorerne. Nykjøbing Skifteret paa Falster, den 6te Mai 1846. Møller.
Lolland-Falsters Stifts-Tidende, 1846-05-07
Torsdagen den 21de denne Maaned, Formiddag Kl. 11 slet, bliver i Horreby Skole afholdt offentlig Licitatation, paa nærmere Approbation, over de ved Horreby Kirke forefaldende aarlige Reparationer af Muur= og Tømmer-Arbeide; hvilket herved bekjendtgjøres. Nykjøbing, den 2den Mai 1846. Pontoppidan.
Lolland-Falsters Stifts-Tidende, 1846-05-07
I dette Blads Nr. 47, 48 og 49 er denne Licitation averteret til den 9de Mai; Udsættelsen, til den 2de bedes bemærket.
Lolland-Falsters Stifts-Tidende, 1846-05-07
Auction. Tirsdagen den 19de Mai d. A., Formiddag Kl. 11, bliver paa mit Contoir, efter Fattigcommissionens Begjæring, om antageligt Bud skeer – ved en eneste Auction absolut bortsolgt det afdøde Uhrmager Joseph Fortvingler forhen tilhørende Sted a 30 i denne Byes Østergade, bestaaende af 6 Fag 1 Etages Forhuus og 6 Fag Halvtags Baghuus med Gaards- og Haveplads. Conditionerne ere til Eftersyn paa mit Contoir. Hvilket herved bekjendtgjøres. Nykjøbing, den 6te Mai 1846. Møller.
Lolland-Falsters Stifts-Tidende, 1846-05-07
Jndkaldelser.
Lolland-Falsters Stifts-Tidende, 1846-05-07
Efter Begjæring af Eieren af Gaarden Fritzholm i Lollands Sønderherred, Proprietair August Villads Bech, og i Medhold af allernaadigst Commissorium af 28de April dette Aar, hvorved Landvæsenscommissionen, er bemyndet til, i Mangel af mindelig Forening, ved Kjendelse af afgjøre de Jndsigelser, Erstatningsfordringer eller andre Prætensioner, som maatte fremkomme i Anledning af den af bemeldte Proprietair A. V. Bech forehavende Jnddæmning af en Deel af Nakskov Fjord, saaledes som denne ved allerhøieste Resolution af 8de Januar forrige Aar er bleven ham tilladt, indkaldes herved Alle og Enhver, som i Anledning af Jnddæmningen maatte have nogen Jndsigelse eller Fordring at fremsætte, til, under sammes Fortabelse at møde for Landvæsenscommissionen paa Fritzholm Torsdagen den 2den Julii dette Aar om Middagen Kl. 12 og der at fremkomme med samme saavelsom med de Beviisligheder, som de i saa Henseende maatte ansee fornødne. Jøvrigt er det vedkommende Parter forbeholdt, saafremt de maatte finde sig utilfredsstillede ved den afsagte Kjendelse, at appellere samme, forsaavidt Spørgsmaalet er om selve Jnddæmningsarbeidet, dets Udstrækning og Virkninger, til det kongelige Rentekammer, men, forsaavidt Eiendomstrætter maatte fremstaae, til Høiesteret.
Lolland-Falsters Stifts-Tidende, 1846-05-07
Stiftamtet for Lolland og Falster, Nykjøbing, den 6te Mai 1846. R. v. Jessen.
Lolland-Falsters Stifts-Tidende, 1846-05-07
Creditorerne i Stervboet efter forhenværende Kjøbmand Sør en Schonning heri Byen indkaldes herved med 12 Ugers Varsel, for at anmelde og bevise deres Fordringer for undertegnede Skifteforvalter. Rødby, den 30te April 1846. S. Jbsen.
Lolland-Falsters Stifts-Tidende, 1846-05-07
Creditorerne i Stervboet efter Dagleier Niels Andersen Kaare her af Byen indkaldes herved med 12 Ugers Varsel, for at anmelde og bevise deres Fordringer for undertegnede Skifteforvalter. Rødby, den 30te April 1846. S. Iben.
Lolland-Falsters Stifts-Tidende, 1846-05-07
Ved Proclama, som læses inden Mariebo Byting og den kongelige Lands-Over- samt Hof= og Stadsret i Kjøbenhavn, ere Creditorerne i Stervboet efter Consistorialraad og Sognepræst J. F. Boecks Enke, Fru Sofie Charlotte Boeck, født Sandru, heri Byen, indkaldte med 12 Ugers Varsel til at anmelde og legitimere deres Fordringer for undertegnede Skifteret; hvilket herved endvidere bekjendtgjøres. Mariebo Skrifteret, den 3die Mai 1846. C. A. Møller.
Lolland-Falsters Stifts-Tidende, 1846-05-07
Adressecontoirets Commissionairer ere: Dhrr. Boghandler Thierry i Nakskov, Boghandler Giegengaa i Mariebo, Boghandler Ravn i Stubbekjøbing. demester Tidemand i Aarveler Grundtvig, Cantonimeller v. Staffeldt i Anled og beretter Arnlie i Gaabeie.
Lolland-Falsters Stifts-Tidende, 1846-05-09
Lollands Falsters Flittstidende. Udgivet i Nykjøbing af W. F. Laubs Enke. Redigeret af Chr. Jørgensen. No 33 Løverdagen den 9de Mai.
Lolland-Falsters Stifts-Tidende, 1846-05-09
Jndenlandske Efterretninger. Efter i Onsdags at have bivaanet et vigtigStatsraadsmøde, er Hs. kgl. Høihed Kronprindsen i Torsdags Formiddag afreist med Gesion. (Fdl.)J Anledning af den i vort sidste Numer meddeelte Efterretning om Overstaldmester Grev Danneskjolds Reise til Paris, for at lykønske den franske Konge i Anledning af hans Frelse fra Mordforsøget, hedder det Kjøbenhavsposten: "Da den danske Regjering ikke ved de tidligere Attentater mod Ludvig Philips Liv har sendt lignende overordentlige Ambassadeurer til Paris, saa tør man af denne Undtagelse vel drage den Slutning, at der hos den danske Regjering for Tiden hersker en meget god Stemning mod Frankrig eller vel rettere mod den franske Regjering. Og Grunden hertil kan man maaskee igjen søge i den franske Regjerings Anerkjendelse af den danske Regjerings Anskuelser med Hensyn til det holsteenske Arvespørgsmaal.
Lolland-Falsters Stifts-Tidende, 1846-05-09
Som bekjendt have de tvende Classer af de saakaldte Danish Claims (o: Fordringer, som engelske Undersaatter have fremsat paa den engelske Regjering, fordi deres Eiendomme under Krigen bleve confiskerede af den danske Regjering, som Repressalier, fordi den engelske Regjering beslaglagde og confiskerede dansk Eiendom) allerede for længere Tid siden erholdt Skadeserstatning. Paa at tilfredsstille den tredie Classe af disse Fordringer, som grunder sig paa Confiskation af engelsk Eiendom paa Søen, har hidindtil ethvert engelsk Ministerium vægret sig ved at indlade sig, og det er derfor ogsaa mod det nuværende Ministeriums Villie, at Hr. Haves den 1ste de i Underhuset har sat igjennem, at der angaaende disse Fordringer er nedsat en Comitee. Retfærdighed og billighed taler saa aabenbart for, at Staten, naar den er istand dertil, bør give Erstatning til de Private, som for Statens Skyld i Krigstid have lidt Tab, at hvad der er skeet og skeer i England sikkert vil bringe dem, der her i Landet have lignende Krav paa den danske Statskasse, til at fornye de Bestræbelser, der første Gang vare saa frugtesløse i den roeskildske Stænderforsamling. (Fædrel.)
Lolland-Falsters Stifts-Tidende, 1846-05-09
Bremer Zeitung, har en Beretning fra Rom, hvorefter vor i Kunstens Verden allerede saa anseete Landsmand, den unge billedhugger Jerichaus lidende Sundhedstilstand der vækker almindelig Deeltagelse. Lægerne have raadet ham for en Tid at vende tilbage til sit Fædreland, for at styrke sig ved Brugen af nordiske Søbade.
Lolland-Falsters Stifts-Tidende, 1846-05-09
J hans Studium" – siger Referenten – saae jeg nylig den sin Fuldendelse nære Penelope, som Dr. Abendroth i Hamborg har overdraget Kunstneren at udføre: et fortræffeligt Værk, der værdigt stiller sig ved Siden af Kunstnerens andre storartede Skabninger, hans Herkules med Hebe, hans Jæger i Kamp med Pantheren (denne sidste Gruppe nu netop fuldendt i Model). Arbeidet paa denne Statue har det Egne ved sig, at det er udført aldeles paa de Gamles Viis, blot med Meiselen. Allerede Reumont, der kun saae den unge Kunstners Reliefs, hvori han for flere Aar siden begyndte at fremstille Alexanders og Roxanes Bryllup, kaldte (i en Florentiners nyeste Breve,) hans Genie værdigt at stilles hans store Landsmand (Thorvaldsen) ved Siden. Siden den Tid har hans Genius gjort Kjæmpeskridt paa den begyndte Bane. Herer hos Kunstnere af alle Nationer ikke længere nogen Tvivl, om, at der tilkommer ham en Plads blandt de første plastiske Kunstnere, og alligevel er der endnu ikke fulgt nogen Bestilling paa noget af hans nyere Værker, og Dr. Abendroth er den Eneste, der har den Hæder og Ære, at have givet et af Aarhundredets første kunstneriske Genier Leilighed til at udføre en af sine Tanker i Marmor. Desværre skal Kunstnerens legemlige Tilstand hænge sammen med den melancholske Stemning og Hypochondri, der vistnok maatte være den nødvendige Følge af saa bittre Erfaringer; thi hans Stilling er nu netop ganske den samme, i hvilken hans berømte Landsmand Thorvaldsen befandt sig i Rom for Lykken i Banquieren Hopes Person skjænkede ham den første store Bestilling paa hans Jason. Jerichan vil om nogle Maaneder med sin unge Hustru, den under Navnet Elisabeth Baumann bekjendte Historie- og Portraitmalerinde, tiltræde sin Reise til Norden." – Det er med en veemodig Følelse vi have gjengivet denne Beretning om den hædrede Kunstner. Maatte han ved sin Tilbagekomst til det Fædreland, hvis Hæder han udbreder over Verden, gjenvinde den tabte Sundhed og mødes med den Deeltagelse hos sine Landsmænd, hvorpaa han i saa høi Grad har Krav, (O. Th. Av.)
Lolland-Falsters Stifts-Tidende, 1846-05-09
Til Restaurering af Slesvigs Domkirke i dens Jndre og tillige til Reparation paa Taget, har Hs. Maj. af den kongelige Kasse bevilget en Sum af 21,000 Rbd. Efter Forlydende staaer et betydeligt Antal Sogne, i Amtet Rendsborg i Begreb med at indgaae med Klageover det store Antal Vildt, som findes der i Egnen, og tillige at petitionere om, at Jagten maatte overlades Grundeierne selv, enhver for sin Jord, imod en saadan Afgivt, at Finantserne endogsaa kunde erholde en ikke ubetydelig større aarlig Indtægt deraf, end de nu have. (K. Cspdbl.)
Lolland-Falsters Stifts-Tidende, 1846-05-09
En Beretning fra Schwerin af 26de April – meddeelt til Hamb. Corresp. - vil vide, at Lübeck nu dog alligevel, ved Hannovers Mægling, erholder Tilladelse til Anlægget af en Jernbane over Mølln og Büchen (altsaa igjennem det Lauenborgske) til Elben, ved Staden Lauenborg, for derfra at sættes i Forbindelse med den lineborghannover bremenske Bane eller maaskee med en directe lüneborg bremensk. "Rigtignok, hedder det i Beretningen, skal denne Concession være bleven tilkjøbt med store Opoffrelser af Penge og Territorial-Afstaaelser; men Lübek vil dog saaledes herefter ei meere være udelukket fra det almindelige tydske Jernbane-Næt." (Hamb. Correspondent tilføier, at dens lübecker Correspondent endnu Jntet veed herom.)
Lolland-Falsters Stifts-Tidende, 1846-05-09
Ved Frdn. 9de Novbr. 1803 er det befalet, at Mærket "Dansk Eiendom" med Kongens Navnetræk samt Læstedrægtigheden skal paabrændes ethvert Skib, som farer under dansk Flag. Paa Skibet "Hector, tilhørende Capitain C. Bertelsen i Apenrade, som ankom til Monte vider i December 1845, er desuagtet "Dansk Eiendom" og Navnetrækket udhugget af Bjælken, hvorpaa det har været indbrændt. (Ribe Av.)
Lolland-Falsters Stifts-Tidende, 1846-05-09
Aviserne bringe nu Efterretning om, at Barkskibet Harriet, ikke er sunket, men, efter at være kantret og forladt af Mandskabet, er det af tvende Dampskibe blevet bragt ind paa den engelske Kyst.
Lolland-Falsters Stifts-Tidende, 1846-05-09
Gjennem Stiftamtet i Ribe har Jørgen Christensen, Bech af Fane i disse Dage modtaget en Anviisning fra den russiske Regjering paa 50 Sølvrubler som Paaskjønnelse af det af ham udviste Forhold ved Bjergningen af Mandskabet paa den russiske Handelsbrig Port Reval, der strandede paa Fanø den 19de Septbr. 1845, ved hvilken Bjergning Bech fik sin ene Haand qvæstet. Fornævnte Regjering har derhos forundt Niels S. Brink af Fans, som fører af den Baad, der vovede sig ud til det forulykkede Skib, og som ved sit Exempel bidrog til at Hjælp blev ydet Skibsmandskabet, en Redningsmedaille i Guld til at bære i St. Anna-Ordensbaandet. Som bekjendt, har den danske Regjering skjænket i den samme Anledning 20 Rbd. til J. C. Bech, og N. S. Brink Medaillen for Druknedes Redning, med Tilladelse at bære den i det for Hæderstegnet af 1801 anordnede Baand. (Ribe Av.)
Lolland-Falsters Stifts-Tidende, 1846-05-09
Kornpriser. - London, den 1ste Mai. Fremmed Hvede er lavere, alle andre Kornsorter uden Forandring, uagtet kun meget lidet ankom. (Folkebl.) Kjøbenhavn, den 7de Mai. Her er solgt: 2500 Tdr. 102 a 103 Pd. jydsk 6-radet Byg, a 3 Rbd. 4 Mk. 12 s.; 600. Tdr. 105 a 106 Pd. sjællandsk dito, a 4 Rbd. 8 s. Her i Byen betaltes for 113 a 114 Pd. Byg 4 Rbd. 3 Mk. - Af Rug tilførtes endeel, hvoraf størstedelen blev oplagt, da Modtagerne ei vilde sælge under 7 Rbd. a 7 Rbd. 3 Mk. - Ovntørrede og utørrede Varer solgtes derimod for 5 Rbd. 3 Mk. a 6 Rbd.,men med Vanskelighed. – Banco-Cours 199 1/2. Disconto 5 pCt. Jngen Penge. (S. Bl.)
Lolland-Falsters Stifts-Tidende, 1846-05-09
Dampskibet fra Kiel er ikke kommet, og vi kunne derfor ingen Beretning give fra Hamborg af 5te Mai. – De seneste Efterretninger omtale ingen Handel i danske Korvarer, med Undtagelse af Havre, som betaltes 4 a 8 sk. pr. Tde. høiere for gode Partier, og en Ladning 111 a 112 Pd. Byg fra Jylland, hvorfor blev givet 3 Rbd. 5 Mk. 12 s. pr. Tde. (S. Bl.)
Lolland-Falsters Stifts-Tidende, 1846-05-09
Udenlandske Efterretninger. Om Urolighederne i Spanien haves ingen bestemte Efterretninger. Der tales om, at Bevægelsen skal have udbredt sig over Provindserne Gammelcastilien, Aragonien og Catalonien, og at Forbittrelsen især er rettet mod Enkedronningen, Christine, som man vil have udaf Landet. Jmidlertid bekræfter det sig, at General Conchahar vundet en betydelig Seier over et Jnsurgent-Corps ved San Jago, og tvunget sine Modstanderes hele Styrke, 14 1500 Mand, til at overgive sig; Concha selv havde over 100 Døde og Saarede.